ᱟᱫᱤᱛᱭᱚᱯᱩᱨ

ᱟᱫᱤᱛᱭᱚᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱡᱟᱢᱥᱮᱫᱽᱯᱩᱨ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱥᱩᱨᱥᱩᱯᱩᱨ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱟᱹᱨᱟᱹᱭᱠᱮᱞᱟ ᱥᱚᱫᱚᱨ ᱟᱱᱩᱢᱚᱱᱰᱚᱞ ᱨᱮ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱠᱟᱱᱟ ᱾ ᱟᱫᱤᱛᱭᱚᱯᱩᱨ ᱫᱚ ᱥᱤᱧᱚᱛ ᱥᱚᱨᱠᱟᱨᱟᱜ ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱡᱟᱹᱛᱤᱭᱟᱹᱨᱤ ᱥᱚᱦᱚᱨᱤ ᱱᱟᱨᱡᱚᱱ ᱢᱤᱥᱚᱱ (JNNURM) ᱦᱚᱛᱮᱛᱮ ᱜᱨᱮᱴᱚᱨ ᱡᱟᱢᱥᱮᱫᱽᱯᱩᱨ ᱨᱮᱱᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱱᱚᱣᱟ ᱫᱚ ᱠᱷᱟᱲᱟᱝ ᱜᱟᱰᱟ ᱛᱮ ᱡᱟᱢᱥᱮᱫᱽᱯᱩᱨ ᱠᱷᱚᱱ ᱵᱷᱮᱜᱟᱨ ᱟᱠᱟᱱᱟ ᱾

ᱱᱟᱜᱟᱢ
ᱟᱫᱤᱛᱭᱚᱯᱩᱨ ᱨᱮᱱᱟᱜ ᱧᱩᱛᱩᱢ ᱫᱚ ᱨᱟᱡᱟ ᱟᱫᱤᱛᱭᱚ ᱯᱨᱚᱛᱟᱯ ᱥᱤᱝ ᱫᱮᱣ (᱑᱘᱘᱗-᱑᱙᱖᱙) ᱟᱜ ᱧᱩᱛᱩᱢ ᱨᱮ ᱫᱚᱦᱚ ᱟᱠᱟᱱᱟ, ᱡᱟᱦᱟᱸᱭ ᱫᱚ ᱥᱟᱹᱨᱟᱹᱭᱠᱮᱞᱟ ᱯᱚᱱᱚᱛ ᱨᱤᱱᱤᱡ ᱢᱩᱪᱟᱹᱫ ᱨᱟᱡᱟ ᱛᱟᱦᱮᱸ ᱠᱟᱱᱟᱭ ᱾ ᱟᱫᱤᱛᱭᱚᱯᱩᱨ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱱᱟᱜᱟᱢ ᱠᱷᱚᱱ ᱠᱤᱥᱟᱹᱬ ᱟᱠᱟᱱᱟ ᱾ ᱯᱟᱴᱠᱚᱢ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱤᱪᱟᱹᱜᱜᱚᱲ ᱛᱟᱦᱮᱸ ᱠᱟᱱᱟ ᱾ ᱤᱪᱟᱹᱜᱜᱚᱲ ᱨᱮ ᱢᱤᱫᱴᱟᱹᱝ ᱜᱷᱚᱸᱜᱚᱨ ᱢᱮᱱᱟᱜᱼᱟ ᱾ ᱚᱱᱰᱮ ᱢᱤᱫ ᱥᱟᱭ ᱥᱮᱨᱢᱟ ᱢᱟᱨᱮ ᱢᱚᱱᱫᱤᱨ ᱦᱚᱸ ᱢᱮᱱᱟᱜᱼᱟ ᱾ ᱤᱪᱟᱹᱜᱜᱚᱲ ᱯᱮᱞᱮᱥ ᱫᱚ ᱯᱟᱴᱠᱚᱢ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱩᱡᱡᱮᱱ ᱨᱤᱱᱤᱡ ᱨᱟᱡᱟ ᱵᱤᱠᱨᱚᱢᱟᱫᱤᱛᱭᱚ ᱟᱜ ᱵᱚᱝᱥᱚ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ, ᱱᱚᱣᱟ ᱴᱷᱟᱶ ᱫᱚ ᱠᱷᱟᱲᱟᱝ ᱜᱟᱰᱟ ᱟᱨ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱨᱮᱱᱟᱜ ᱫᱷᱟᱨᱮ ᱨᱮ ᱟᱹᱰᱤ ᱜᱟᱱ ᱱᱟᱜᱟᱢᱤᱭᱟᱹ ᱴᱷᱟᱶ ᱠᱚ ᱢᱮᱱᱟᱜᱼᱟ ᱾

ᱵᱨᱤᱴᱤᱥ ᱦᱚᱛᱮᱛᱮ ᱠᱚᱞᱦᱟᱱ ᱨᱮ ᱡᱤᱛᱠᱟᱹᱨ ᱠᱟᱛᱮ, ᱢᱤᱫ ᱱᱟᱣᱟ ᱦᱚᱱᱚᱛ - ᱥᱤᱝᱵᱷᱩᱢ ᱦᱚᱱᱚᱛ ᱵᱮᱱᱟᱣ ᱮᱱᱟ ᱡᱟᱦᱟᱸ ᱫᱚ ᱱᱟᱦᱟᱜ ᱠᱚᱞᱦᱟᱱ ᱴᱚᱴᱷᱟ ᱥᱟᱶ ᱡᱚᱯᱨᱟᱣ ᱟᱠᱟᱱᱟ ᱾ ᱵᱨᱤᱴᱤᱥ ᱥᱟᱢᱨᱟᱡᱽ ᱚᱠᱛᱚ ᱨᱮ ᱱᱟᱦᱟᱜ ᱵᱷᱟᱹᱞᱟᱹᱭ ᱠᱷᱟᱹᱛᱤᱨ ᱤᱪᱟᱹᱜᱜᱚᱲ, ᱯᱚᱴᱚᱢᱫᱟᱜ ᱟᱨ ᱪᱟᱱᱰᱤᱞ ᱨᱮ ᱯᱩᱞᱤᱥ ᱥᱴᱮᱥᱚᱱ ᱠᱚ ᱮᱛᱚᱦᱚᱵ ᱞᱮᱱᱟ ᱾ ᱢᱟᱲᱟᱝ ᱱᱚᱣᱟ ᱴᱚᱴᱷᱟ ᱨᱮ ᱫᱚ ᱥᱟᱱᱛᱟᱲᱤ, ᱳᱰᱤᱭᱟ ᱟᱨ ᱵᱮᱝᱜᱚᱞᱤ (ᱱᱤᱛᱚᱝ ᱡᱷᱟᱨᱠᱷᱚᱸᱰᱤ) ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱡᱟᱢᱥᱮᱫᱽᱯᱩᱨ ᱨᱮᱱᱟᱜ ᱠᱟᱹᱨᱜᱟᱲ ᱩᱛᱱᱟᱹᱣ ᱥᱟᱶᱛᱮ ᱱᱚᱣᱟ ᱴᱚᱴᱷᱟ ᱫᱚ ᱧᱩᱛᱩᱢᱟᱱ ᱨᱮ ᱦᱮᱡ ᱮᱱᱟ ᱾ ᱱᱚᱝᱠᱟ ᱛᱮ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱦᱚᱸ ᱟᱭᱢᱟ ᱦᱚᱲ ᱠᱚ ᱦᱮᱡ ᱮᱱᱟ ᱟᱨ ᱥᱚᱦᱚᱨ ᱨᱮᱱᱟᱜ ᱟᱹᱰᱤᱜᱟᱱ ᱟᱹᱨᱤᱪᱟᱹᱞᱤ ᱟᱨ ᱢᱟᱨᱟᱝ ᱥᱚᱦᱚᱨᱤ ᱟᱹᱨᱤᱪᱟᱹᱞᱤ ᱠᱚ ᱟᱯᱱᱟᱨ ᱠᱮᱫᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ, ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱟᱫᱤᱛᱭᱚᱯᱩᱨ ᱨᱤᱱ ᱦᱚᱲ ᱮᱞ ᱒᱒᱕,᱖᱒᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱦᱚᱲ ᱟᱜ ᱮᱞ ᱫᱚ ᱕᱔% ᱟᱨ ᱠᱩᱲᱤ ᱠᱚᱣᱟᱜ ᱮᱞ ᱫᱚ ᱔᱖% ᱢᱮᱱᱟᱜᱼᱟ ᱾ ᱟᱫᱤᱛᱭᱚᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱘% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱦᱟᱨ ᱕᱙ᱹ᱕% ᱠᱷᱚᱱ ᱰᱮᱦᱮᱨ ᱜᱮᱭᱟ, ᱚᱠᱟᱨᱮ ᱖᱐% ᱠᱚᱲᱟ ᱟᱨ ᱔᱐% ᱠᱩᱲᱤ ᱠᱚᱣᱟᱜ ᱥᱮᱪᱮᱫ ᱢᱮᱱᱟᱜᱼᱟ ᱾ ᱜᱮᱞᱯᱩᱱ ᱥᱟᱭᱠᱚᱲᱟ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱚᱛᱱᱚᱜ
ᱠᱷᱟᱲᱟᱝ ᱜᱟᱰᱟ ᱟᱫᱤᱛᱭᱚᱯᱩᱨ ᱫᱚ ᱯᱮ ᱥᱮᱫ ᱠᱷᱚᱱ (ᱯᱟᱪᱮ ᱪᱷᱟᱰᱟ ᱠᱟᱛᱮ) ᱜᱷᱮᱨᱟᱣ ᱟᱠᱟᱱᱟ, ᱟᱨ ᱜᱟᱰᱟ ᱫᱷᱟᱨᱮ ᱨᱮ ᱵᱤᱥᱴᱩᱯᱩᱨ ᱨᱮᱱᱟᱜ ᱛᱟᱞᱟ ᱠᱷᱚᱱ ᱠᱟᱫᱽᱢᱟ ᱟᱨ ᱠᱷᱟᱲᱟᱝ ᱯᱚᱞ ᱨᱮᱱᱟᱜ ᱛᱟᱞᱟ ᱠᱷᱚᱱ ᱢᱤᱫ ᱴᱚᱞ ᱵᱨᱤᱡᱽ ᱨᱮᱱᱟᱜ ᱛᱟᱞᱟ ᱠᱷᱚᱱ ᱡᱟᱢᱥᱮᱫᱽᱯᱩᱨ (ᱴᱟᱴᱟ ᱥᱴᱤᱞ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱜᱮᱭᱟ) ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱦᱚᱨ ᱰᱟᱦᱟᱨ
 ᱟᱫᱤᱛᱭᱚᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱦᱟᱣᱲᱟ-ᱱᱟᱜᱽᱯᱩᱨ-ᱢᱩᱢᱵᱟᱭ ᱞᱟᱭᱤᱱ ᱨᱮᱱᱟᱜ ᱴᱟᱴᱟᱱᱚᱜᱚᱨ-ᱵᱤᱞᱟᱥᱯᱩᱨ ᱦᱟᱹᱴᱤᱧ ᱟᱨ ᱟᱥᱟᱱᱥᱳᱞ-ᱴᱟᱴᱟᱱᱚᱜᱚᱨ-ᱠᱷᱚᱲᱚᱜᱽᱯᱩᱨ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ 
 ᱯᱩᱱ-ᱞᱮᱱ ᱯᱚᱱᱚᱛ ᱰᱟᱦᱟᱨ, (ᱟᱫᱤᱛᱭᱚᱯᱩᱨ - ᱠᱟᱱᱰᱨᱟ ᱨᱳᱰ), ᱥᱟᱹᱨᱟᱹᱭᱠᱮᱞᱟ ᱟᱨ ᱪᱟᱸᱭᱵᱟᱥᱟ ᱦᱚᱛᱮᱛᱮ ᱡᱟᱢᱥᱮᱫᱽᱯᱩᱨ ᱵᱟᱨᱵᱤᱞ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
 ᱠᱟᱫᱽᱢᱟ ᱟᱨ ᱟᱫᱤᱛᱭᱚᱯᱩᱨ ᱛᱟᱞᱟ ᱨᱮᱱᱟᱜ ᱯᱳᱞ ᱫᱚ ᱢᱟᱨᱤᱱ ᱰᱨᱟᱭᱤᱵᱽ, ᱡᱟᱢᱥᱮᱫᱽᱯᱩᱨ ᱛᱟᱞᱟ ᱛᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱘ ᱫᱷᱟᱹᱨᱤᱡ ᱥᱮᱴᱮᱨᱚᱜ ᱞᱟᱹᱜᱤᱫ ᱢᱤᱫ ᱠᱷᱟᱴᱚ ᱢᱟᱪᱟ ᱰᱟᱦᱟᱨ ᱮ ᱮᱢ ᱮᱫᱼᱟ ᱾

ᱱᱟᱜᱽᱨᱤᱠ ᱥᱩᱵᱷᱤᱫᱟ
ᱟᱫᱤᱛᱭᱚᱯᱩᱨ ᱫᱚ ᱜᱨᱮᱴᱟᱨ ᱡᱟᱢᱥᱮᱫᱽᱯᱩᱨ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱵᱷᱤᱛᱤᱨ ᱨᱮ ᱢᱤᱫᱴᱟᱹᱝ ᱱᱚᱜᱚᱨ ᱱᱤᱜᱟᱢ ᱴᱚᱴᱷᱟ ᱠᱟᱱᱟ  ᱾

ᱢᱤᱰᱤᱭᱟ
ᱨᱮᱰᱤᱭᱚ ᱥᱴᱮᱥᱚᱱ (ᱚᱠᱚᱭ ᱥᱤᱧᱚᱛ ᱡᱟᱜᱟᱛ ᱨᱮᱰᱤᱭᱚ ᱠᱚ ᱢᱮᱛᱟᱜᱼᱟ ᱠᱚ, ᱡᱟᱢᱥᱮᱫᱽᱯᱩᱨ ᱨᱮ ᱱᱚᱣᱟ ᱥᱴᱮᱥᱚᱱ ᱟᱫᱤᱛᱭᱚᱯᱩᱨ ᱨᱮ ᱢᱮᱱᱟᱜᱼᱟ), ᱵᱤᱜᱽ ᱮᱯᱷᱮᱢ ᱙᱒ᱹ᱗, ᱨᱮᱰ ᱮᱯᱷᱮᱢ ᱙᱓ᱹ᱕, ᱨᱮᱰᱤᱭᱚ ᱫᱷᱩᱢ ᱑᱐᱔ᱹ᱘ ᱮᱯᱷᱮᱢ, ᱵᱷᱤᱵᱷᱤᱫᱷ ᱵᱷᱟᱨᱛᱤ (ᱳᱞ ᱤᱱᱰᱤᱭᱟ ᱨᱮᱰᱤᱭᱚ) ᱑᱐᱐ᱹ᱘ ᱮᱯᱷᱮᱢ ᱨᱮ ᱯᱟᱥᱱᱟᱣ ᱦᱩᱭᱩᱜ ᱟᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ

ᱥᱮᱪᱮᱫ
ᱴᱮᱠᱱᱤᱠᱟᱞ ᱛᱤᱻ (hands) ᱥᱟᱯᱲᱟᱣ ᱞᱟᱹᱜᱤᱫ ᱛᱮ ᱡᱟᱹᱛᱤᱭᱟᱹᱨᱤ ᱴᱮᱠᱱᱚᱞᱚᱡᱤ ᱤᱱᱥᱴᱟᱴᱭᱩᱴ (NIT ᱡᱟᱢᱥᱮᱫᱽᱯᱩᱨ), ᱥᱚᱨᱠᱟᱨᱤ ᱯᱳᱞᱤᱴᱮᱠᱱᱤᱠ, ᱟᱫᱤᱛᱭᱚᱯᱩᱨ ᱤᱱᱰᱚ ᱰᱮᱱᱤᱰ ᱴᱩᱞ ᱨᱩᱢ, ᱡᱟᱢᱥᱮᱫᱽᱯᱩᱨ  ᱮᱢᱟᱱ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱟᱹᱨᱟᱹᱭᱠᱮᱞᱟ ᱠᱷᱚᱨᱥᱚᱶᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ